Kookkuns: Lamsboud à la boulangère
Lamsboud à la boulangère
Geur 'n 2,5 kg lamsboud met sout en peper en knoffel. Vryf dit in met botter en plaas dit in 'n 220°C-oond. Hou in die oond vir 40 minute.
Sny 750 g aartappels en 300 uie in dun skywe en pak dit om die boud.
Gooi 50 g gesmelte botter oor en van die vleissappe.
Geur met sout en peper.
Stel die oond se hitte laer tot by 200°C en los die boud en groente vir nog 50 minute in die oond. Elke 10 minute skep jy van die vleissappe oor die boud en groente.
Met die hitte af en die oonddeur oop bedek jy die gereg en laat staan dit so vir 15 minute in die oond voor jy dit bedien.
op 3/16/2013 09:08:00 am
Sleutelwoorde: Frans , Hoofgereg , Lam